அடிமை இருளகற்ற தங்கள் உயிரையே வெளிச்சமாகக் கொண்டு அந்த விண்ணில் நட்சத்திரமாய் மாறிப்போனவர்கள் நம் மாவீரர்கள். அவர்களது மூடிய விழிகளுக்குள் மூடாத விடுதலையின் வாசல் இருக்கிறது. ஊதக்காற்றை அலையும் அவர்களது மூச்சுக்காற்றில் முடங்காத விடுதலைக்கனவு ஒன்று இருக்கிறது. குடல் சரிந்து உடல் விழுந்தாலும் உருக்குலையாத உள்ளத்தில் தாயக விடுதலைக்கனல் இன்னும் கனன்று கொண்டேதானிருக்கிறது. எந்தக் கனவிற்காக மாவீரர்கள் மண்ணில் விழுந்து விண்ணிற்குப் போனார்களோ அந்தத் தாயக விடுதலைக்கனவை நம் உயிருள்ளவரை நம் ஆன்மாவில் சுமந்து நம் செயல்களினால் அதைச் சாத்தியப்படுத்த சத்திய தலைவன் மேதகு வே.பிரபாகரன் வழியில் ஒன்றுகூடி உழைப்போம் என இந்நாளில் நாம் உறுதியேற்போம். ஓயாத அலைகளாய் எழும்பி நம் தாயக விடுதலைக்காகத் தன்னுயிர் தந்த மாவீரர்களின் புகழ் ஓங்குக! சத்தியநெருப்பில் தங்களையே ஒப்படைத்து நமக்காக, நம் இனத்திற்காக, நம் மொழிக்காக, நம் விடுதலைவாழ்விற்காகச் சாவினைத்தழுவிய சந்தனப்பேழைகளாம் மாவீரர்களுக்கு வீரவணக்கம்! வீரவணக்கம்!